《梅阳郡斋铁庵梅花五首 其四》
宋代·蒲寿宬

卓哉诚斋老，驱车陟崔嵬。清风欲洗瘴，驾言为花来。

仰止冰玉人，念彼同根荄。思翁不可说，江边重徘徊。

作者简介：名或作寿晟、寿峸。宋末阿拉伯人。与弟蒲寿庚至泉州贸易。度宗咸淳间，知梅州。益、广二王航海至泉州，时寿庚为泉州守，闭城不纳。寿宬密谕寿庚纳款于元，遂于景炎元年同降元朝。有《心泉学诗稿》。